12 घंटे गुल रही बिजली
आधेशहर में शनिवार को 12 घंटे बिजली गुल रही। पीएमसीएच के ब्रेकर और बरमसिया फीडर में तड़के खराबी जाने से ऐसा हुआ। पीएमसीएच फीडर के ब्रेकर में पांच बजे खराबी आई। वहां से हीरापुर को मिलने वाली बिजली सप्लाई बंद हो गई। उसके तुरंत बाद हीरापुर सब-स्टेशन का बरमसिया फीडर जोरदार आवाज के साथ खराब हो गया। उसके बाद एहतियात के तौर पर हीरापुर, चीरागोड़ा की बिजली आपूर्ति बंद कर दी गई। सुबह आठ बजे बिजली वितरण निगम ने मरम्मत शुरू कराई। इस दौरान धैया से रोटेशन पर हीरापुर, चीरागोड़ा, सरायढेला को बिजली दी गई। दोपहर एक बजे मरम्मत हुई। हालांकि दो बजे फिर से धैया सब-स्टेशन से बिजली सप्लाई बंद कर दी गई। कहा गया कि इस दौरान सड़क चौड़ीकरण के लिए सिटी सेंटर से बरवाअड्डा के बीच पेड़ों को काटा जाएगा। इससे फिर धैया, बरटांड़, हाउसिंग कॉॅलोनी, सिटी सेंटर, पुलिस लाइन, हीरापुर, सरायढेला, चीरागोड़ा, विनोद नगर, जगजीवन नगर, बरमसिया, भूदा आदि क्षेत्रों में बिजली गुल हो गई। उसके बाद बिजली शाम सात बजे आई।
धनबाद | धनसारस्थित होटल सिद्धि विनायक के समीप शॉट सर्किट से ट्रांसफार्मर में आग लग गई। इससे कुछ देर के लिए वहां अफरा-तफरी का माहौल उत्पन्न हो गया। स्थानीय लोगों ने आग लगने की सूचना जोराफाटक स्थित न्या बाजार सब डिविजन कार्यालय के अफसरों को दी। इसके फौरन बाद उस क्षेत्र में बिजली आपूर्ति को बंद कर दिया गया। नया बाजार के एई अवधेश लाल सहित कर्मी मौके पर पहुंचे और टांसफार्मर में लगी आग को बुझाया। एई के मुताबिक ट्रांसफार्मर में आग एलटी बुश किट में रिसाव की वजह से लगी। हादसे के बाद ट्रांसफार्मर गैस किट को बदल क्षेत्र में बिजली सप्लाई शुरू कर दिया गया।
पेड़ काटते समय टूटा 33 केवीए का तार
पेड़काटते समय बाजार समिति के पास एक बड़ी डाल बिजली के तार पर गिर गई। इससे भूली से धैया सब-स्टेशन जानेवाले 33 केवीए की मेन लाइन का तार टूट गया। हालांकि पावर सप्लाई बंद रहने से कोई हादसा नहीं हुआ। इस वजह से दो घंटे अतिरिक्त बिजली कटी रही। पांच के बजाय शाम सात बजे धैया से हीरापुर सब-स्टेशन को बिजली आपूर्ति शुरू की गई।
आजभी रहेगा संकट
रविवारको पुटकी सब-स्टेशन में ब्रेकर बदला जाना है। इसके लिए भूली पावर स्टेशन को दिन के 10 बजे से शाम 4 बजे तक बंद रखा जाएगा। इससे पुटकी, भूली, केंदुआ, करकेंद आदि अन्य इलाकों में रहने वाले उपभोक्ता प्रभावित होंगे। सड़क चौड़ीकरण के लिए भी हीरापुर, धैया, सिटी सेंटर, हाउसिंग कॉलोनी, बरटांड़, पार्क मार्केट, जेसी मल्लिक, माडा कॉलोनी, पुलिस लाइन, बिनोद नगर, सरायढेला, धनसार, मनईटांड़, एना इस्लामपुर, चांदमारी आदि इलाकों में तीन से चार घंटे तक बिजली काटी जाएगी।
hin_Deva hin_Deva hin_Deva hin_Deva hin_Deva hin_Deva hin_Deva